མི་དམངས་ཀྱིས་འདེམས་ཉོ་བྱེད་བཞིན་པའི་ཤ་བཟོས་ཐོན་རྫས་ནི་མཚོ་སྔོན་ཞིང་ཆེན་གྱི་ས་ཁུལ་སོ་སོ་དང་རང་རྒྱལ་གྱི་ནུབ་བྱང་ས་ཁུལ་ནས་ནང་ལོགས་སོགས་སུ་ཁྱབ་ཡོད།གནས་འདིའི་ས་ཁམས་མི་ཆོས་ཀྱི་ཐོན་ཁུངས་ཕུན་སུམ་ཚོགས་ལ་འདེབས་འཛུགས་གསོ་སྤེལ་ཐད་ལ་རྨང་གཞི་དང་ཆ་རྐྱེན་ཧ་ཅང་འཛོམས་པས།གཙང་གསུམ་འགོ་ཁུངས་ནས་ཐོན་པའི་ནོར་ལུག་གི་ཤ་དང་འོ་བཟོས་ཐོན་རྫས།ཚྭ་འདམ་གཞོང་ས་ནས་ཐོན་པའི་འཕང་འབྲས།མཚོ་སྔོན་པོའི་མཐའ་འཁོར་སྐྱེ་ཁམས་ཤ་བཟོས་ཐོན་རྫས།ཆུ་འཁྱག་ནང་གི་སྤུས་ལེགས་ཉ་ཤ་དང་སྡིག་སྲིན།ཟི་ལིང་དང་མཚོ་ཤར་ས་ཁུལ་གྱི་ཕུན་སུམ་ཚོགས་པའི་ཞིང་ལས་ཐོན་རྫས་དང་ནས་ཆང་སོགས་ཁྲོམ་རའི་ནང་མཚན་དང་སྙན་གྲགས་ཅན་གྱི་མཚོ་སྔོན་ཁྱད་ཐོན་ཐོན་རྫས་དེ་ཞིང་ཆེན་ཧྲིལ་བོ་ནས་རྒྱལ་ཡོངས་ཀྱི་ཕྱིར་འཚོང་ཁྲོམ་ར་ཐད་ལ་ཡང་མཚན་སྙན་ཕུན་སུམ་ཚོགས་པ་ལྡན་པ་མ་ཟད།ཁྲོམ་ར་རྒྱ་བསྐྱེད་དང་འཛད་སྤྱོད་པའི་ཉོ་འཚོང་ཐད་ལ་ཡང་རྨང་གཞི་བརྟན་པོ་ཞིག་བཏིངས་ཡོད།ལོ་འདི་དག་གི་རིང་ལ་མཚོ་སྔོན་ཞིང་ཆེན་གྱི་ས་ཁུལ་སོ་སོར་ཡོངས་ཁྱབ་དུ་དྲ་རྒྱ་དང་གློག་རྡུལ་ཚོང་དོན་འཁོར་རྒྱུགས་བྱས་པ་དང་ཞིང་སྡེའི་གློག་རྡུལ་ཚོང་དོན་གྱི་འཕེལ་རྒྱས་དེ་ཡང་རིམ་བཞིན་དར་རྒྱས་སུ་སོང་བས།དེ་ནི་ཞིང་སྡེའི་དཔལ་འབྱོར་འཕེལ་རྒྱས་ཀྱི་བགྲོད་ལམ་གསར་བ་ཞིག་ཏུ་གྱུར་བ་དང་ཞིང་བ་དག་གིས་འཛམ་གླིང་ལ་རྒྱང་ལྟ་བྱེད་སའི་སྒེའུ་ཁུང་གསར་བ་ཞིག་ཏུ་ཡང་འགྱུར་འགོ་ཚུགས།ཐེངས་འདིའི་ལོ་སར་གྱི་ཚོང་རྫས་གཅིག་བསྡུས་ཀྱིས་ཕྱིར་འཚོང་བྱེད་པའི་གོ་སྐབས་འདིར་བསྟུན་ནས་ཞིང་ཆེན་ཡོངས་ཀྱི་ས་ཁུལ་སོ་སོའི་ཁྱད་ལྡན་ཞིང་ལས་ཐོན་རྫས་དེ་ཆེད་དུ་ཞིང་སྡེའི་གློག་རྡུལ་ཚོང་དོན་འགྲེམས་སྟོན་དུ་འགྲེམས་སྟོན་བྱས་པ་བརྒྱུད་མི་མང་པོ་ཞིག་གིས་སྔར་ལས་ངོས་འཛིན་བྱུང་བ་དང་མི་དམངས་མང་ཚོགས་ཀྱིས་ཞིང་ནང་ནས་ཐོན་སྐྱེད་བྱས་པའི་མཚོ་སྔོན་གྱི་ཁྱད་ལྡན་ཐོན་རྫས་ལ་དགའ་བསུ་ཆེན་པོ་ཐོབ།